
		VÝZVA	

Poskytovateľ Ministerstvo investícií, regionálneho rozvoja a informatizácie Slovenskej republiky ako riadiaci orgán pre Program Slovensko, programové obdobie  2021 – 2027

vyhlasuje výzvu na predkladanie žiadostí o poskytnutie nenávratného finančného príspevku

	Identifikácia výzvy

	Názov výzvy
	Financovanie projektov TP oprávneného prijímateľa MIRRI SR – Centrálny plán vzdelávania

	Kód výzvy
	PSK-MIRRI-949-2025-TP-EFRR

	Priorita
	7P1. Technická pomoc EFRR

	Špecifický cieľ / Technická pomoc
	Technická pomoc

	Opatrenie
	Nerelevantné pre projekty technickej pomoci

	Výška finančných prostriedkov určených na vyčerpanie vo výzve (zdroj EÚ)
	1 579 454,36 EUR 

	Výška finančných prostriedkov určených na vyčerpanie vo výzve (všetky zdroje)
	2 258 622,00 EUR

	Schéma štátnej pomoci / Schéma pomoci de minimis (ak relevantné)
	Nerelevantné pre projekty technickej pomoci



	Stručný cieľ výzvy

	Cieľom výzvy je:
· zabezpečenie financovania a rozvoja Centrálneho plánu vzdelávania.
Aktivity budú zamerané na:
· [bookmark: _GoBack]financovanie vývoja, prevádzky, servisu a údržby Centrálneho plánu vzdelávania
· financovanie školení v rámci Centrálneho plánu vzdelávania.



	Časové vymedzenie výzvy

	Typ výzvy
	otvorená

	Dátum vyhlásenia výzvy
	24. 04. 2025

	Dátum uzavretia výzvy alebo iná skutočnosť, na základe ktorej sa výzva uzavrie
	Výzva sa uzavrie z dôvodu vyčerpania disponibilných finančných prostriedkov alebo na základe riadne odôvodneného rozhodnutia poskytovateľa z dôvodu zabezpečenia riadnej fyzickej a/alebo finančnej implementácie programu (napr. z dôvodu nedostatočného dopytu zo strany žiadateľa).
Presný dátum uzavretia výzvy zverejní poskytovateľ na webovom sídle https://eurofondy.gov.sk/, prostredníctvom informačného monitorovacieho systému (ďalej len „ITMS21+“) na webovom sídle https://portal.itms21.sk a zároveň zašle informáciu na kontaktnú e-mailovú adresu uvedenú v Žiadosti o nenávratný finančný príspevok (ďalej aj ako „ŽoNFP“).



	Financovanie projektu

	Miera spolufinancovania (intenzita pomoci)
	Poskytovateľ zabezpečí financovanie projektu v súlade s pravidlami Stratégie financovania  EFRR, ESF+, KF, FST a ENRAF na programové obdobie 2021 – 2027 (https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/strategia-financovania-efrr-esf-kf-fst-enraf-2021-2027/) nasledovne: 
	
    Kategória 
       prijímateľa 

Zdroj 
financovania 
	Vybrané subjekty štátnej správy

	Zdroje EÚ
	EFRR
	69,93%

	Národné zdroje
	Štátny rozpočet
	23,33%

	
	Pro-rata
	6,74%

	
	Prijímateľ
	0,00 %

	Celkové výdavky
	Spolu
	100,00 %



Zdroj pro-rata
V prípade realizácie operácií s prínosom pre obe kategórie regiónov, tzn. pre menej rozvinuté regióny a aj viac rozvinuté regióny zároveň, financovanie operácií z alokácie príslušnej kategórie regiónov závisí od prínosu/prospechu operácií pre danú kategóriu regiónu/regiónov (nevzťahuje sa na implementáciu operácií ESF+ v zmysle čl. 63 ods. 3 nariadenia (EÚ) 2021/1060 („ďalej aj ako NSU“)). Tieto operácie sú financované na princípe pro-rata. Princíp pro-rata  je zohľadnený aj v prípade tejto výzvy nakoľko oprávneným územím pre aplikáciu alokácie technickej pomoci je celé územie Slovenskej republiky, čo vyplýva zo spôsobu implementácie prostriedkov technickej pomoci, štruktúry technickej pomoci a prepojenosti jednotlivých subjektov jej implementácie a ich vzájomným spolupôsobením. Prostriedky vyčlenené na technickú pomoc sú určené na budovanie kvalitných administratívnych kapacít pre efektívnu implementáciu zdrojov EÚ na celom oprávnenom území a pre celé oprávnené územie a to napriek tomu, že väčšina administratívnych kapacít implementujúcich zdroje EÚ sa nachádza v území viac rozvinutého regiónu.

	Fond
	Európsky fond regionálneho rozvoja



	Podmienky poskytnutia príspevku (ďalej aj ako „PPP“)

	Podmienky poskytnutia príspevku predstavujú súbor podmienok, ktoré sú konkrétne určené v príslušnej výzve. Overenie splnenia PPP je nevyhnutnou podmienkou pre vydanie rozhodnutia o schválení ŽoNFP. Výzva alebo tzv. Právny dokument môžu určiť, že PPP sa uplatňujú aj po skončení konania o ŽoNFP, t. j. počas schválenia a účinnosti rozhodnutia o schválení ŽoNFP; v takom prípade výzva alebo Právny dokument určia, v akom rozsahu a akým spôsobom sa PPP uplatnia.	

	Právna forma /
Oprávnenosť žiadateľa
	Znenie PPP:

Právna forma žiadateľa: 
· právnická osoba (ministerstvo) podľa § 3 a § 35 ods. 1 zákona  č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.

Oprávneným žiadateľom v rámci tejto výzvy je:
· Ministerstvo investícií, regionálneho rozvoja a informatizácie Slovenskej republiky (ďalej aj ako „žiadateľ“)
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 1. Identifikácia žiadateľa.
Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP; ITMS21+.
Ukončenie uplatniteľnosti PPP: Do skončenia trvania rozhodnutia o schválení ŽoNFP[footnoteRef:1]. [1:  Slovné spojenie „skončenie trvania zmluvy o poskytnutí NFP“ nezahŕňa výnimky podľa čl. 5 ods. 5.2 vzoru Zmluvy o poskytnutí NFP pre niektoré články Zmluvy, ktoré majú osobitne stanovenú účinnosť. Uvedené sa uvádza z dôvodu, aby bola vylúčená nejednoznačnosť určenia, dokedy sa má predmetná podmienka poskytnutia príspevku uplatniť.] 


	Oprávnenosť aktivít projektu
	Znenie PPP: 
Hlavné aktivity projektu musia byť vo vecnom súlade s oprávnenými akciami/aktivitami, na realizáciu ktorých je vyhlásená táto výzva. Oprávnené na poskytnutie príspevku sú výlučne projekty, ktoré svojimi aktivitami spadajú do nasledovných oprávnených typov akcií/hlavných aktivít v rámci oblastí podpory[footnoteRef:2]:  [2:  V prípade projektov technickej pomoci sú názvy akcií totožné s názvami hlavných aktivít.] 

2. Oblasť podpory: Zabezpečenie a rozvoj CPV
Oprávnené aktivity:
a) Financovanie vývoja, prevádzky, servisu a údržby CPV
b) Financovanie školení v rámci CPV
Časová oprávnenosť realizácie projektu a čas predloženia prvej ŽoNFP:
Hlavné aktivity projektu je prijímateľ povinný začať realizovať najskôr od 01.01.2025 a ukončiť najneskôr do 31.12.2028. 
V súlade s čl. 63 ods. 6 NSU sa podpora z TP P SK neposkytne na projekty, ktoré sa fyzicky dokončili alebo plne vykonali ešte pred predložením žiadosti o financovanie (ŽoNFP) v rámci P SK, bez ohľadu na to, či boli vykonané všetky súvisiace platby.
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 7. Popis projektu, 9. Harmonogram realizácie aktivít, 9.1 Aktivity projektu, 10. Merateľné ukazovatele projektu a údaje poskytnuté v rámci nasledovných povinných príloh ŽoNFP :
· Opis projektu – vzor uvedený v prílohe č. 2 výzvy;
· Pracovno-právne dokumenty (ak relevantné) – dohoda o prácach vykonávaných mimo pracovného pomeru (napr. dohoda o vykonaní práce a pod.). Poskytovateľ určil, že z alokácie výzvy sa môžu uhradiť iba osobné výdavky spadajúce do kategórie prác vykonávaných mimo pracovného pomeru.

Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP.
Ukončenie uplatniteľnosti PPP: Do skončenia trvania rozhodnutia o schválení ŽoNFP.

	Podmienka splnenia kritérií pre výber projektov
	Znenie PPP: Žiadateľ je povinný preukázať splnenie relevantného kritéria pre výber projektov uvedeného v prílohe č. 3 výzvy Kritériá pre výber projektov.
Doplňujúce informácie k zneniu vylučujúceho kritéria HP :            
Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach[footnoteRef:3], s prihliadnutím na  dodržiavanie zásady rovnakého zaobchádzania a aktívneho podporovania mužov a žien vo všetkých aktivitách a činnostiach, najmä ak ide o prístup k zamestnaniu, odmeňovanie a pracovný postup, odborné vzdelávanie a pracovné podmienky.  [3:  https://eur-lex.europa.eu/legal-content/SK/TXT/?uri=CELEX%3A32021R1060] 

V projektoch je potrebné odstraňovať bariéry a zabraňovať všetkým formám diskriminácie, vytvárať podmienky, ktoré zohľadňujú špecifické potreby rozmanitých skupín obyvateľstva a zabezpečiť prístupnosť fyzického prostredia, dopravy, informácií a verejných služieb pre osoby so zdravotným postihnutím, v súlade s čl. 9 Dohovoru OSN o právach osôb so zdravotným postihnutím[footnoteRef:4].   [4: https://www.mpsvr.sk/files/slovensky/uvod/legislativa/socialna-pomoc-podpora/dohovor-osn-pravach-osob-so-zdravotnym-postihnutim-opcny-protokol-sk-aj.pdf ] 

Forma preukázania splnenia PPP zo strany žiadateľa: Formulár ŽoNFP časť 15.  Čestné vyhlásenie žiadateľa. 
Spôsob overenia splnenia PPP zo strany poskytovateľa: Poskytovateľ overuje splnenie PPP prostredníctvom formulára ŽoNFP, časť 15.  Čestné vyhlásenie žiadateľa. Ukončenie uplatniteľnosti PPP: Do skončenia konania o ŽoNFP.

	Oprávnenosť miesta realizácie projektu
	Znenie PPP: Prijímateľ je povinný realizovať projekt na oprávnenom území. Pre túto výzvu je oprávneným územím celé územie Slovenskej republiky.
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 6. Miesto realizácie projektu.

Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP.

Ukončenie uplatniteľnosti PPP: Do skončenia trvania rozhodnutia o schválení ŽoNFP.

	Podmienka povinného definovania merateľných ukazovateľov projektu
	Znenie PPP: Výstupy, ktoré majú byť dosiahnuté realizáciou aktivít projektu musia byť kvantifikované prostredníctvom relevantných merateľných ukazovateľov a iných údajov. Zoznam merateľných ukazovateľov projektu a iných údajov je uvedený v Prílohe č. 4 výzvy.
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 10. Merateľné ukazovatele projektu.
Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP; v ITMS21+.
Ukončenie uplatniteľnosti PPP:  Do skončenia trvania rozhodnutia o schválení ŽoNFP.

	Podmienka, že žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 137 nariadenia č. 2024/2509)
	Znenie PPP: Žiadateľ nesmie byť evidovaný v Systéme včasného odhaľovania rizika a vylúčenia (EDES) v zmysle čl. 137 Nariadenia európskeho parlamentu a Rady (EÚ, Euratom) 2024/2509. 
Forma preukázania splnenia PPP zo strany žiadateľa: Nevyžaduje sa.
Spôsob overenia splnenia PPP zo strany poskytovateľa: Údaje v Systéme včasného odhaľovania rizika a vylúčených subjektov (EDES) a to v jeho neverejnej časti dostupnej na webovom sídle https://ec.europa.eu/budget/edes/index_en.cfm.
Ukončenie uplatniteľnosti PPP: Do skončenia konania o  ŽoNFP.

	Podmienka minimálnej výšky celkových oprávnených výdavkov na projekt
	Znenie PPP: Celkové oprávnené výdavky na projekt nesmú byť nižšie ako 200 001 EUR.
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 11.A Rozpočet žiadateľa; príloha ŽoNFP Opis projektu, (vzor uvedený v prílohe č. 2 výzvy).
Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP.
Ukončenie uplatniteľnosti PPP:  Do skončenia konania o žiadosti o NFP.



	Ďalšie skutočnosti týkajúce sa poskytovania príspevku

	Ďalšie skutočnosti týkajúce sa poskytovania príspevku (ďalej len "ďalšie skutočnosti") je nová kategória pre programové obdobie 2021 - 2027. Vyjadrujú súbor podmienok, ktoré sú uvedené už vo výzve, ale ktoré sa uplatnia až po skončení konania o ŽoNFP počas platnosti a účinnosti rozhodnutia o schválení ŽoNFP. Zväčša sú vo výzve vyjadrené tematicky, t. j. ich prenesenie do rozhodnutia o schválení ŽoNFP môže zahŕňať viacero už konkrétnych ustanovení, podmienok alebo záväzkov.

	Podmienka uplatňovania zásady „nespôsobovať významnú škodu“ (DNSH)

	Znenie podmienky:
Uplatnenie environmentálneho hľadiska vo VO/O 
V prípade, že sa oprávnené aktivity týkajú nákupu a modernizácie výpočtovej techniky, nákupu zobrazovacích zariadení, spotrebného materiálu, tlačiarenských a upratovacích služieb a dopravných prostriedkov, musia spĺňať nasledovné podmienky DNSH: Nainštalovaný bude IKT hardvér, ktorý nahradí pôvodnú technológiu, pričom bude energeticky efektívnejší ako pôvodný, resp. pri rovnakej spotrebe elektriny bude dosahovať vyšší výpočtový výkon. Pri investíciách sa bude postupovať podľa odporúčaní pre danú skupinu produktov tak, ako ich definuje EÚ a Slovenská republika.
Vplyvy, ktoré sú súčasťou výroby hardvéru a poskytovania digitálnych služieb a vplyvy po skončení životnosti zariadení/hardvéru, sa budú riešiť prostredníctvom prísneho uplatňovania environmentálnych kritérií pre zelené VO[footnoteRef:5]. [5:  Metodické usmernenie k uplatňovaniu zásady nespôsobovať významnú škodu, príloha č. 3, kap. 25 Zelené verejné obstarávanie, link: https://www.eurofondy.gov.sk/dokumenty-a-publikacie/metodicke-dokumenty/.] 

Pre splnenie tejto podmienky je žiadateľ povinný plniť požiadavky zeleného verejného obstarávania pri produktových skupinách, pre ktoré vláda SR schválila národné metodiky pre uplatňovanie zeleného VO. Pri obstarávaní je potrebné postupovať podľa odporúčaní pre danú skupinu produktov tak, ako ich definuje EÚ a Slovenská republika.
Forma preukázania splnenia podmienky DNSH:
Pre splnenie tejto podmienky je žiadateľ povinný plniť požiadavky zeleného VO pre nasledovné  produktové skupiny:
1. Cestná doprava 
2. Kopírovací a grafický papier
3. Počítače, monitory, tablety a smartfóny
4. Čistiace prostriedky a upratovacie služby (Interiérové upratovacie služby) 
Metodiky pre tieto produktové skupiny sú dostupné na webovej stránke SAŽP/ÚVO[footnoteRef:6]: [6: ] 

https://www.sazp.sk/zivotne-prostredie/environmentalne-manazerstvo/propagacne-materialy-dobrovo-ne-nastroje-environmentalnej-politiky/metodiky-pre-uplatnenie-zeleneho-verejneho-obstaravania 

https://www.uvo.gov.sk/metodika-vzdelavanie/tematicke-materialy/spolocensky-zodpovedne-verejne-obstaravanie

Spôsob overenia splnenia podmienky DNSH: Splnenie uvedenej podmienky poskytovateľ overuje prostredníctvom kontroly obstarávania/verejného obstarávania pred úhradou relevantnej Žiadosti o platbu (ďalej aj „ŽoP“).

	Súlad s horizontálnymi princípmi
	Znenie podmienky: Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach[footnoteRef:7], s prihliadnutím na dodržiavanie zásady rovnakého zaobchádzania a aktívneho podporovania mužov a žien vo všetkých aktivitách a činnostiach, najmä ak ide o prístup k zamestnaniu, odmeňovanie a pracovný postup, odborné vzdelávanie a pracovné podmienky. [7: 5 https://www.eurofondy.gov.sk/wp-content/uploads/2022/06/Nariadenie-2021-1060-CELEX_32021R1060_SK_TXT.pdf] 


V projektoch je potrebné odstraňovať bariéry a zabraňovať všetkým formám diskriminácie, vytvárať podmienky, ktoré zohľadňujú špecifické potreby rozmanitých skupín obyvateľstva a zabezpečiť prístupnosť fyzického prostredia, dopravy, informácií a verejných služieb pre osoby so zdravotným postihnutím, v súlade s čl. 9 Dohovoru OSN o právach osôb so zdravotným postihnutím[footnoteRef:8].  [8: 6https://www.mpsvr.sk/files/slovensky/uvod/legislativa/socialna-pomoc-podpora/dohovor-osn-pravach-osob-so-zdravotnym-postihnutim-opcny-protokol-sk-aj.pdf ] 


Gestor HP upozorňuje žiadateľa, že plnenie súladu projektu s HP môže byť predmetom finančnej kontroly v implementácii projektu, ktorej právny základ vychádza z platného a účinného rozhodnutia o schválení ŽoNFP.

Čas overenia podmienky:
V čase realizácie projektu na základe rozhodnutia o schválení ŽoNFP až do skončenia doby udržateľnosti projektu (ak relevantné) v zmysle čl. 65 nariadenia o spoločných ustanoveniach.

	Oprávnenosť výdavkov
	Znenie podmienky: Výdavky projektu musia byť v súlade s oprávnenými výdavkami pre oprávnené akcie/hlavné aktivity v rámci tejto výzvy. Pre túto výzvu sú oprávnené nasledovné výdavky podľa oprávnených typov akcií/hlavných aktivít v rámci oblasti podpory:
2. Zabezpečenie a rozvoj CPV:
a) Financovanie vývoja, prevádzky, servisu a údržby CPV:
013 – Softvér
014 – Oceniteľné práva
511 – Opravy a udržiavanie
518 – Ostatné služby
521 – Mzdové výdavky (v tomto konkrétnom prípade poskytovateľ určil, že účet je určený výlučne na financovanie mzdových výdavkov vzniknutých v súvislosti s dohodami o prácach vykonávaných mimo pracovného pomeru)

b) Financovanie školení v rámci CPV:
112 – Zásoby
502 – Spotreba energie
512 – Cestovné náhrady (v tomto konkrétnom prípade poskytovateľ určil, že účet je určený výlučne na financovanie cestovných náhrad vzniknutých v súvislosti s dohodami o prácach vykonávaných mimo pracovného pomeru)
518 – Ostatné služby
521 – Mzdové výdavky (v tomto konkrétnom prípade poskytovateľ určil, že účet je určený výlučne na financovanie mzdových výdavkov vzniknutých v súvislosti s dohodami o prácach vykonávaných mimo pracovného pomeru)
548 – Výdavky na prevádzkovú činnosť
568 – Ostatné finančné výdavky
Žiadateľ sa pri príprave rozpočtu riadi dokumentom Príručka k oprávnenosti výdavkov (príloha č. 7 tejto výzvy) a dokumentom Usmernenie k realizácii projektov TP (príloha č. 6 tejto výzvy), kde nájde podrobnejšie rozpísané oprávnené skupiny výdavkov zadefinované vo výzve, ako aj všeobecné podmienky oprávnenosti výdavkov.
Hospodárnosť a efektívnosť výdavkov projektu
Výdavky projektu musia spĺňať kritériá hospodárnosti a efektívnosti. Žiadateľ je povinný venovať dostatočnú pozornosť príprave podkladov na preukázanie hospodárnosti a efektívnosti výdavkov projektu. Žiadateľ využíva na preukázanie hospodárnosti a efektívnosti metodiku uvedenú v Opise projektu (vzor v prílohe č. 2 výzvy) a je povinný predložiť dokumentáciu v dostatočnom rozsahu a kvalite. Opis projektu musí obsahovať jasné a stručné informácie, ktoré preukazujú hospodárnosť a efektívnosť výdavkov projektu. Informácie, ktoré bezprostredne nepreukazujú hospodárnosť a efektívnosť výdavkov projektu sú neprípustné.
Duplicita výdavkov
Oprávnené výdavky žiadateľa, ktoré si bude refundovať z projektu/ov v rámci tejto výzvy, sa nesmú prekrývať s oprávnenými výdavkami, ktoré si žiadateľ už refundoval z projektu/ov, ktoré žiadateľ realizoval v rámci inej/ých výzvy/iev.
Čas overenia podmienky: Podmienka sa overí a uplatní až po skončení konania o ŽoNFP počas trvania platnosti a účinnosti rozhodnutia o schválení ŽoNFP.




	Informácie k spôsobu predloženia ŽoNFP

	Spôsob podania ŽoNFP
	Žiadateľ o NFP je oprávnený predložiť v rámci výzvy súčasne vždy iba jednu žiadosť o NFP na konkrétne časové obdobie. Uvedené neplatí, ak bolo konanie o ŽoNFP ukončené s negatívnym výsledkom (rozhodnutím o zastavení konania o ŽoNFP, rozhodnutím o neschválení ŽoNFP). V takom prípade má žiadateľ možnosť po nadobudnutí právoplatnosti takéhoto rozhodnutia predložiť novú ŽoNFP.

Žiadateľ o NFP môže predložiť v rámci výzvy viacero žiadostí o NFP, iba ak pokrývajú rozdielne časové obdobie, aby nenastalo prekrývanie hlavných aktivít projektov. Obdobný princíp platí aj pre uzatvorenie rozhodnutia o schválení ŽoNFP.
Z dôvodu možného presunu zostatkovej alokácie z obdobia 2023 – 2024 do nasledujúceho obdobia 2025 – 2028 poskytovateľ môže podľa potreby upraviť alokáciu v tejto výzve o zostatkovú alokáciu z predchádzajúceho obdobia.  Toto navýšenie prebehne až po vysporiadaní obdobia 2023 – 2024 pričom najskorší možný termín predloženia ŽoNFP zo strany oprávneného žiadateľa je zo strany poskytovateľa určený po úhrade záverečnej ŽoP za obdobie 2023 – 2024. Ak je splnená podmienka podľa predchádzajúcej vety, žiadateľ je oprávnený predložiť prvú ŽoNFP za obdobie 2025 – 2028.

Poskytovateľ odporúča žiadateľovi, aby predložil iba jednu ŽoNFP na túto výzvu a túto prvú a zároveň jedinú ŽoNFP žiadateľ predkladal až po finančnom vysporiadaní obdobia 2023 – 2024, kedy bude výzva navýšená o zostatkovú alokáciu predchádzajúceho obdobia. Žiadateľ bude takto môcť jedinou ŽoNFP (obdobne tiež jediným rozhodnutím o schválení  ŽoNFP) požiadať o celú alokáciu na obdobie 2025 – 2028.

Žiadateľ je povinný predložiť ŽoNFP riadne a včas, pričom definícia týchto podmienok je uvedená  vo Všeobecnej informácii k predkladaniu a schvaľovaniu žiadosti o poskytnutie nenávratného finančného príspevku (príloha č. 5 tejto výzvy). V uvedenom dokumente sú inštrukcie pre žiadateľa potrebné na prípravu a predloženie ŽoNFP. Dokument obsahuje tiež informácie o postupe schvaľovania ŽoNFP poskytovateľom, opis postupov pre rozhodnutie o schválení ŽoNFP a spôsob komunikácie žiadateľa s poskytovateľom.

Doplňujúce informácie poskytovateľa k spôsobu podania ŽoNFP sú uvedené v dokumente Usmernenie k realizácii projektov TP (príloha č. 6 tejto výzvy).

Žiadateľ vychádza pri príprave žiadosti o NFP aj z nasledovných dokumentov:
▪ aktuálna verzia Programu Slovensko, zverejnená na https://www.eurofondy.gov.sk/dokumenty-a-publikacie/dokumenty/
▪ Uznesenie vlády SR č. 488/2023 k Stanoveniu počtu AK financovaných z TP fondov EÚ v programovom období 2021 - 2027 a nastaveniu systému financovania AK v programovom období 2021 – 2027, zverejnené na https://cpv.mirri.gov.sk/stranka/dokumenty-na-stiahnutie 

Pri vypĺňaní formuláru ŽoNFP postupuje žiadateľ podľa vzorového formulára ŽoNFP, ktorý je prílohou č. 1 tejto výzvy.

	Miesto pre podanie ŽoNFP
	Identifikácia elektronickej schránky:
V zmysle § 17 ods. 1 a 3 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov  je žiadateľ povinný doručiť ŽoNFP elektronicky do schránky MIRRI SR prostredníctvom Ústredného portálu verejnej správy na adrese www.slovensko.sk (identifikácia schránky: MIRRI SR, IČO: 50349287, číslo schránky: E0006167914).  Za účelom upresnenia je potrebné na konci predmetu elektronickej správy doplniť pomlčku a výraz „Technická pomoc“.
V osobitných prípadoch (napr. z dôvodov technických alebo prevádzkových obmedzení, ktoré je žiadateľ povinný preukázať pri predložení ŽoNFP) je žiadateľ oprávnený predložiť ŽoNFP v listinnej podobe.
Adresa pre listinné podanie ŽoNFP:
Žiadosť o NFP, vrátane všetkých príloh, je možné doručiť v listinnej podobe v jednom origináli (vytlačenom po odoslaní prostredníctvom ITMS21+ a podpísanom) a jednej kópii:
· doporučenou poštou alebo kuriérskou službou alebo
· osobne do podateľne v pracovných dňoch:
Po – Št: 9:00 - 14:30 hod. (obedňajšia prestávka 11:30 - 12:30 hod.) 
Pi: 9:00 - 14:00 hod.  (obedňajšia prestávka 11:30 - 12:30 hod.)

na adresu:
Ministerstvo investícií, regionálneho rozvoja a informatizácie Slovenskej republiky 
sekcia programovania a podpory Programu Slovensko/odbor technickej pomoci/oddelenie implementácie projektov TP
Pribinova 4195/25 
811 09 Bratislava



	Predpokladaná lehota na vydanie rozhodnutia v konaní o ŽoNFP

	Rozhodnutie o žiadosti o poskytnutí nenávratného finančného príspevku bude vydané najneskôr do 50 pracovných dní od predloženia ŽoNFP. 
Poskytovateľ je oprávnený predĺžiť lehotu na vydanie rozhodnutia o ŽoNFP v prípade, ak nie je možné ukončiť konanie o ŽoNFP do 50 pracovných dní od predloženia ŽoNFP. 
V prípade, že zo strany poskytovateľa nemôžu byť lehoty dodržané v zmysle predchádzajúcich odsekov, poskytovateľ informuje žiadateľa o dôvodoch nedodržania lehôt, ako aj o nových lehotách, zverejnením oznamu na webovej stránke www.eurofondy.gov.sk, prostredníctvom ITMS21+ a tiež zaslaním na kontaktnú e-mailovú adresu uvedenú v ŽoNFP. V prípade, že nové lehoty nemôžu byť dodržané, postupuje poskytovateľ obdobne. 
Do lehoty na vydanie rozhodnutia sa nezapočítava čas potrebný na predloženie náležitostí zo strany žiadateľa na základe výzvy zaslanej riadiacim orgánom P SK (t. j. prerušuje sa dňom zaslania výzvy na doplnenie chýbajúcich náležitostí a začína plynúť dňom doručenia náležitostí poskytovateľovi).



	Ďalšie formálne náležitosti

	Spôsob financovania
	V rámci tejto výzvy je určený spôsob financovania v súlade s platnou Príručkou k finančnému riadeniu fondov EÚ na programové obdobie 2021 – 2027 (https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/prirucka-k-financnemu-riadeniu-fondov-eu-programove-obdobie-2021-2027/).
Prostriedky EÚ a štátneho rozpočtu na spolufinancovanie sú prijímateľom poskytované
· systémom predfinancovania
· systémom zálohových platieb
· systémom refundácie
· kombináciou systému predfinancovania a refundácie
· kombináciou systému zálohových platieb a refundácie
· kombináciou systému predfinancovania so systémom zálohových platieb 

a to za podmienky, že sú jasne identifikované typy výdavkov (rozpočtové položky projektu) určené pre systém predfinancovania a systém zálohových platieb na účely výpočtu maximálnej výšky poskytnutej zálohovej platby. Prijímateľ v spolupráci s poskytovateľom pred prvou žiadosťou o poskytnutie zálohovej platby zabezpečí identifikáciu jednotlivých typov výdavkov (rozpočtových položiek projektu), ktoré budú financované systémom zálohovej platby. Identifikáciu prijímateľ oznámi poskytovateľovi.
Forma poskytovaného príspevku: nenávratný finančný príspevok.

	Zabezpečenie pohľadávky
	Poskytovateľ nevyžaduje zabezpečenie pohľadávky (ani budúcej) poskytovateľa voči prijímateľovi, ktorá by mu mohla vzniknúť z rozhodnutia o schválení ŽoNFP.





	Poskytovanie informácií k príprave ŽoNFP[footnoteRef:9] [9: 7Otázky týkajúce sa technických nastavení informačných systémov (napr. nastavenie ITMS, prihlásenie do ITMS, a pod.) smerujú prijímatelia priamo na IT podporu predmetných informačných systémov (napr. itms@datacentrum.sk, helpdesk.datacentrum.sk a pod.).] 


	Kontaktné údaje poskytovateľa a spôsob komunikácie s poskytovateľom
	Bližšie informácie týkajúce sa výzvy a prípravy ŽoNFP je možné získať:
- telefonicky na telefónnych číslach:  02/2092 8483
02/2092 8484
02/2092 8485
02/2092 8479
02/2092 8481
- e-mailom na adrese: projektytp@mirri.gov.sk 
- písomne na kontaktnej adreseposkytovateľa:
Ministerstvo investícií, regionálneho rozvoja a informatizácie SR 
sekcia programovania a podpory Programu Slovensko/odbor technickej pomoci/oddelenie implementácie projektov TP
Pribinova 4195/25 
811  09 Bratislava
- osobne v pracovných dňoch v čase 8:30 hod. - 14:30 hod. na kontaktnej adrese:
Ministerstvo investícií, regionálneho rozvoja a informatizácie SR 
sekcia programovania a podpory Programu Slovensko/odbor technickej pomoci/oddelenie implementácie projektov TP
Pribinova 4195/25
811 09 Bratislava
V prípade záujmu o osobnú konzultáciu s pracovníkmi poskytovateľaje nutné vopred si dohodnúť  termín stretnutia.
Záväzné informácie sú žiadateľom poskytované výlučne v písomnej forme. Informácie poskytované ústne nemajú záväzný charakter a žiadateľ sa na ne nemôže odvolávať.



	Identifikácia synergických a komplementárnych účinkov

	Synergické a komplementárne účinky
	Nerelevantné pre projekty technickej pomoci



	Zmena a zrušenie výzvy

	Zmena a zrušenie výzvy
	Poskytovateľ je oprávnený v súlade s § 14 ods. 4 až 7 zákona č. 121/2022 o príspevkoch z fondov EÚ a o zmene a doplnení niektorých zákonov (ďalej len „zákon o príspevkoch z fondov EÚ“) výzvu zmeniť alebo zrušiť. 
Poskytovateľ môže výzvu s uzavretím na základe inej skutočnosti zmeniť do vydania prvého rozhodnutia. Za prvé rozhodnutie sa nepovažuje rozhodnutie o zastavení konania podľa § 17 ods. 1 zákona o príspevkoch z fondov EÚ. Pri zmene výzvy musia byť dodržané princípy podľa § 2 ods. 2 zákona o príspevkoch z fondov EÚ, t. j. princíp partnerstva a viacúrovňového riadenia, princíp nediskriminácie, princíp transparentnosti, princíp hospodárnosti, princíp efektívnosti, princíp účelnosti, princíp účinnosti a zákaz konfliktu záujmov. Informáciu o zmene výzvy vrátane zdôvodnenia tejto zmeny zverejní poskytovateľ prostredníctvom ITMS21+.
Poskytovateľ umožní žiadateľovi doplniť alebo zmeniť žiadosť podanú do termínu zmeny výzvy, ak ide o takú zmenu výzvy, ktorou môže byť skôr podaná žiadosť dotknutá; poskytovateľ písomne informuje žiadateľa a určí primeranú lehotu na doplnenie alebo zmenu žiadosti, ktorá nesmie byť kratšia ako 10 pracovných dní. Rozhodnutie, ktoré bolo vydané na základe výzvy do jej zmeny, nie je zmenou výzvy dotknuté.
Poskytovateľ môže kedykoľvek po zverejnení výzvy zmeniť formálne náležitosti výzvy, ďalšie skutočnosti týkajúce sa poskytovania príspevku, ktoré nemajú charakter podmienky poskytnutia príspevku, a prílohy. Zverejnenie zmien spolu s ich odôvodením zverejní poskytovateľ prostredníctvom ITMS21+.
Poskytovateľ môže výzvu zrušiť. Rozhodnutie, ktoré bolo vydané na základe výzvy do jej zrušenia, je zrušením výzvy nedotknuté. Poskytovateľ predloženú žiadosť podanú do zrušenia výzvy, o ktorej nebolo rozhodnuté podľa § 16 alebo § 17 zákona o príspevkoch z fondov EÚ, žiadateľovi vráti. Informáciu o zrušení výzvy a zdôvodnenie jej zrušenia zverejní poskytovateľ prostredníctvom ITMS21+.




	Prílohy výzvy

	1. Formulár žiadosti o NFP

	2. Vzor povinnej prílohy k žiadosti o NFP - Opis projektu

	3. Kritériá pre výber projektov

	4. Zoznam merateľných ukazovateľov projektu a iných údajov

	5. Všeobecná informácia k predkladaniu a schvaľovaniu žiadosti o poskytnutie nenávratného finančného príspevku, aktuálna verzia zverejnená na https://www.eurofondy.gov.sk/dokumenty-a-publikacie/metodicke-dokumenty/

	6. Usmernenie k realizácii projektov TP, aktuálna verzia zverejnená na https://eurofondy.gov.sk/dokumenty-a-publikacie/metodicke-dokumenty/

	7. Príručka k oprávnenosti výdavkov, aktuálna verzia zverejnená na https://www.eurofondy.gov.sk/dokumenty-a-publikacie/metodicke-dokumenty/

	8. Príručka pre žiadateľov/prijímateľov k procesu a kontrole verejného obstarávania/obstarávania, aktuálna verzia zverejnená na https://www.eurofondy.gov.sk/dokumenty-a-publikacie/metodicke-dokumenty/

